AI-5
El AI-5 (Ato Institucional Nº5 in Portoghés) l’è stài el quìnt d’una sfìlsa de lègg (ciamàd anca decrèt) fài dal Guèrn brasigliàn dòpu el 1964.

Storia 

L’è stài scrìtt el 13 dicember del 1968 dal minìster Luís Antônio da Gama e Silva, sùta a la presidènsa del maresciàll Artur da Costa e Silva, perché el Parlamèn el s’era upòst a la parsòn per l’unurèul Márcio Moreira Alves che l’eva criticàd asè l’Esèrcit ch’el prutegeva i boia e quei che i turtüreva la gènt.

Da ch’el mumènt lì, tütt quèi che andeva cuntra al Guèrn, i erun incarceràd, o i pudeven no vutà per 10 ann, i eren esiliàd luntàn dal Brasil, o adritüra turtüràd e masàd.

Tanta gènt la s’è upòsta a l’AI-5, cume el partìd ARENA o i cantànt Gilberto Gil e Caetano Veloso, o el còmic Ary Toledo, che l'ha scrìtt c'la sturièla chi: "Quem não tem cão, caça com gato e quem não tem gato, caça com Ato" (Chi g'ha nò el càn, el càcia cul gàtt, e chi g'ha nò el gàtt el càcia - in del sèns de cacià via - cun l'Att) .

L’AI-5 l’è stài scancelàd üficialmènt el prìm de genàr del 1979, sùta la presidensa de Ernèst Geisel, cun la lègg n°11 del 13 d’utùber del 1969.

Riferiment

Ligam de föra 

 Jornal do Brasil: 1968, AI - 5 
 Tèst integràl de l’AI-5 
 Fundasiòn Perseu Abramo: 30 ann de l’AI-5: per desmentegàss no! 

AI-5
Politega